stanford-oval/wikipedia huggingface dataset:
יחסי פנמה–צרפת
היסטוריה

עוד מלפני שקיבלה פנמה את עצמאותה, שתי המדינות קיימו יחסים מסוימים; יזמים צרפתים בראשות פרדיננד דה לספס הגו את רעיון הקמת תעלת פנמה. התעלה הסבה גאווה לשתי המדינות - המתכננת וזו שקיבלה את ה"מתנה" והיא מייצגת את המורשת הפנמית-צרפתית המשותפת. היחסים הדיפלומטיים של צרפת ופנמה מתמקדים כיום בשיתופי פעולה כלכליים, דיפלומטיים וחינוך על תיכוני.
לצרפת ופנמה ישנו סכסוך כספי: ב-8 באפריל 2016 החליטו ממשלת צרפת ומשרד האוצר הצרפתי להכניס את פנמה לרשימת המדינות שלא משתפות פעולה במאבק בהלבנת הון. פנמה אכן נכנסה לרשימה ב-1 בינואר 2017. גם האיחוד האירופי החליט להכניס את פנמה לרשימה השחורה שלו ב-6 בדצמבר 2017. פנמה יצאה מהרשימה מיד לאחר מכן ב-23 בינואר 2018.
בין צרפת לפנמה סחר גדול מאוד מדי שנה, לצרפת שני מרכזי "אליאנס פראנסז" בדויד ובפנמה סיטי, בשני המרכזים ביחד לומדים בממוצע 1,200 תלמידים מדי שנה. המכון הצרפתי למרכז אמריקה מעורב בפרויקט ללימוד המורשת והתרבות הצרפתית ב-30 בתי ספר שונים. המכון הצרפתי למרכז אמריקה הגה תוכנית דומה לחינוך העל יסודי, והיא מיושמת בכל האוניברסיטאות והמכללות בפנמה.
נציגויות דיפלומטיות

פנמה מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה. פנמה מיוצגת בצרפת גם בדרג הקונסולרי באמצעות שתי קונסוליות רשמיות שהיא מחזיקה בערים מרסיי ובורדו.
צרפת מיוצגת בפנמה בדרג השגרירות באמצעות שגרירות רשמית שהיא מחזיקה בפנמה סיטי, בירת המדינה. צרפת מיוצגת בפנמה גם בדרג הקונסולרי באמצעות קונסוליה רשמית שהיא מחזיקה בעיר דויד.
אקספרס (סדרת לוויינים)

אקספרס (ברוסית:Экспресс) היא סדרת לווייני תקשורת שפותחה ברוסיה ונמצאת בבעלות החברה הרוסית לתקשורת לוויינים.
רוב הלוויינים נבנו על ידי מערכות המידע הלווייניות רשטניוב. בחלקם הגדול הם כבר לא בשימוש. בסך הכול שוגרו כ-30 לוויינים.
הלוויינים פועלים במסלול גאוסטציונרי.
הלוויינים הראשונים של הסדרה היו לוויינים מדגם "אקספרס". זה היו לוויינים במשקל 2500 ק"ג ששוגרו בשנת 1994 ו-1996 ופעלו כ-5 שנים. בשנת 1999 החלו שיגורים של דגם "אקספרד A" שנמשכו עד לשנת 2002. הלוויינים היו מתוכנים לעבודה במשך 7 שנים.
בשנת 2003 החלו שיגורים של דגם "אקספרס AM". מסדרה זו שוגרו 7 לוויינים. הלוויין האחרון בסדרה שוגר בשנת 2009 ונכון לשנת 2023 הוא עוד פעיל. שיגורים חודשו בשנת 2013 ולוויין אחרון בסדרה ששוגר בשנת 2015 פעיל גם בשנת 2023.
בשנת 2014 החלו שיגורים של דגמים מתקדמים שנמצאים בשימוש גם כיום.
בשנת 2009 הוזמנה סדרה "אקספרס MD" ממרכז חרוניצ'ב למחקר מדעי וייצור בתחום החלל שפעל בשיתוף פעולה עם Thales Alenia Space. מסדרה זו נבנו 2 לוויינים, כאשר הלוויין השני נאבד בעקבות תקלה במשגר בשנת 2012.
בשנת 2011 הועברה הזמנה לייצור לוויינים לאיירבוס ביטחון וחלל. שני לווייני הסדרה נאבדו בעקבות תקלות במשגר. שני לוויינים נוספים פועלים (נכון לשנת 2023). בשנת 2014 החברה זכתה במכרז לייצור לוויין נוסף. זמן קצר לאחר הזכייה הוחלט לבטל את הזכייה.
נכון לשנת 2023 לוויין נוסף נמצא בשלבי התכנון.
לוויינים פעילים

כל השיגורים בוצעו מקוסמודרום בייקונור
| 0 | 1 | 2 | 3 | 4 | 5 |
| --- | --- | --- | --- | --- | --- |

| תאריך שיגור | חללית | יצרן | משקל | ציוד | הערות |
| 11 בפברואר 2009 | Express AM44 | מערכות המידע הלווייניות רשטניוב Thales Alenia Space | 2532 | 10 משיבים ב-C-band   16 משיבים ב-Ku-band  משיבים ב-L-band | פעיל |
| 26 בדצמבר 2013 | Express AM5 | מערכות המידע הלווייניות רשטניוב MDA | 3400 | 30 משיבים ב-C-band   40 משיבים ב-Ku-band  12 משיבים ב-Ka-band   2 משיבים ב-L-band | פעיל חלקית לאחר תקלה ביוני 2023 |
| 21 באוקטובר 2014 | Express AM6 | מערכות המידע הלווייניות רשטניוב MDA | 3400 | 14 משיבים ב-C-band   44 משיבים ב-Ku-band  12 משיבים ב-Ka-band   2 משיבים ב-L-band | פעיל חלקית לאחר תקלה בשנת 2020 |
| 14 בספטמבר 2015 | Express AM8 | מערכות המידע הלווייניות רשטניוב Thales Alenia Space | 2100 | 24 משיבים ב-C-band   16 משיבים ב-Ku-band   2 משיבים ב-L-band | פעיל |
| 16 במרץ 2014 | Express AT1 | מערכות המידע הלווייניות רשטניוב Thales Alenia Space | 1800 | 32 משיבים ב-Ku-band | פעיל |
| 16 במרץ 2014 | Express AT1 | מערכות המידע הלווייניות רשטניוב Thales Alenia Space | 1800 | 16 משיבים ב-Ku-band | פעיל |
| 19 במרץ 2015 | Express AM7 | איירבוס ביטחון וחלל | 5700 | 24 משיבים ב-C-band   36 משיבים ב-Ku-band   2 משיבים ב-L-band | פעיל |
| 25 בדצמבר 2015 | Express AMU1 | איירבוס ביטחון וחלל | 5892 | ‏ 61 משיבים ב-Ku-band   20 משיבים ב-Ka-band | פעיל |
| 31 ביולי 2020 | Express 80 | מערכות המידע הלווייניות רשטניוב Thales Alenia Space | 2210 | 16 משיבים ב-C-band   20 משיבים ב-Ku-band   2 משיבים ב-L-band | פעיל |
| 31 ביולי 2020 | Express 103 | מערכות המידע הלווייניות רשטניוב Thales Alenia Space | 2282 | 16 משיבים ב-C-band   20 משיבים ב-Ku-band   2 משיבים ב-L-band | פעיל |
| 13 בדצמבר 2021 | Express AMU3 | מערכות המידע הלווייניות רשטניוב Thales Alenia Space | 2150 | 7 משיבים ב-C-band   8(22) משיבים ב-Ku-band   1 משיב ב-L-band | פעיל |
| 13 בדצמבר 2021 | Express AMU7 | מערכות המידע הלווייניות רשטניוב Thales Alenia Space | 1980 | 16 (18) משיבים ב-C-band   20 משיבים ב-Ku-band   1 משיב ב-L-band | פעיל |
הערות שוליים

↑  https://iz.ru/news/591178
ענאן ח'לאילי

ענאן ח'לאילי (בערבית: عنان خلايلة; נולד ב-3 בספטמבר 2004) הוא כדורגלן ערבי-ישראלי המשחק בעמדת החלוץ בקבוצת רויאל אוניון סן-ז'ילואז מליגת העל הבלגית, בנבחרת עד גיל 20, בנבחרת הצעירה עד גיל 21 ובנבחרת הבוגרת.
קריירת מועדונים > מכבי חיפה

ח'לאילי נולד בחיפה למשפחה שהגיעה במקור מסח'נין. גדל במחלקות הנוער של בית"ר חיפה, מ.כ. נווה יוסף ומכבי חיפה. את עונת 2022/23 סיים עם 11 שערי ליגה והיה שותף לזכייה של מכבי חיפה באליפות ליגת העל לנוער.
ב-2 בפברואר 2022 ערך את הופעת הבכורה שלו בקבוצה הבוגרת של מכבי חיפה, בניצחון 0–2 על הפועל חדרה במסגרת שלב רבע הגמר של גביע המדינה לעונת 2021/2022. ב-11 ביולי 2023 כבש את שער הבכורה שלו בניצחון 0–4 על חאמרון ספרטנס במוקדמות ליגת האלופות.
ב-22 ביולי 2023 כבש בניצחון 1–3 של חיפה בגמר אלוף האלופים מול בית"ר ירושלים והיה שותף לזכייה בתואר. ב-3 בספטמבר 2023 ערך הופעת בכורה בליגת העל, בניצחון 1–2 על הפועל ירושלים.
ב-24 בדצמבר 2023 כבש את שער הבכורה שלו בליגת העל בכדורגל בניצחון 1–5 על הפועל חדרה.
קריירת מועדונים > רויאל אוניון סן-ז'ילואז

ב-17 ביוני 2024 חתם רשמית ברויאל אוניון סן-ז'ילואז מליגת העל הבלגית בעבור סכום שיא של כ-7.5 מיליון אירו עם חוזה לארבע שנים. ב-20 ביולי היה שותף לזכייה של קבוצתו בסופר קאפ הבלגי לאחר שנכנס כמחליף בתוספת הזמן בניצחון 1–2 על קלאב ברוז' למה שהיה להופעת הבכורה שלו במועדון.
ב-24 בפברואר 2025 כבש ח'לאילי את שער הבכורה שלו במועדון בניצחון 2-0 על אנדרלכט במסגרת הליגה.
קריירה בינלאומית

ח'לאילי החל לשחק בנבחרת ישראל עד גיל 19 בשנת 2022.
בשנת 2023 נכלל בסגל נבחרת ישראל לטורניר גביע העולם בכדורגל עד גיל 20. בשמינית הגמר מול נבחרת אוזבקיסטן, כבש את שער הניצחון בדקה השביעית של תוספת הזמן, לפני שריקת הסיום. הקלטת שדרן המשחק מאותו שער נשמעת בפתיחת הסינגל חוץ מכדורגל, של חנן בן ארי. חלאילי סיים את הטורניר כמלך שערי הנבחרת בטורניר לאחר שכבש שער גם ברבע הגמר מול נבחרת ברזיל, ושער נוסף במשחק על המקום השלישי בו ניצחה ישראל את קוריאה הדרומית 3–1 בו אף הוסיף בישול.
לקראת טורניר אליפות אירופה בכדורגל עד גיל 21 לשנת 2023, זומן לסגל נבחרת ישראל. חלאילי כבש את הפנדל שלו בדו-קרב הפנדלים במהלך שלב רבע הגמר מול המארחת גאורגיה, וסייע לנבחרת לעלות לשלב חצי הגמר ולהעפיל לטורניר הכדורגל באולימפיאדת פריז (2024).
ב-15 בנובמבר 2023 ערך את הופעת הבכורה שלו בנבחרת הבוגרת בשוויון 1-1 נגד נבחרת שווייץ במסגרת מוקדמות יורו 2024
סטטיסטיקת קריירה > מועדונים

מעודכן ל-1 במרץ 2025
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021/2022 | מכבי חיפה | ישראל ליגת העל | – | – | 1 | 0 | – | – | – | – | – | – | 1 | 0 |
| 2022/2023 | מכבי חיפה | ישראל ליגת העל | – | – | – | – | – | – | – | – | – | – | 0 | 0 |
| 2023/2024 | מכבי חיפה | ישראל ליגת העל | 31 | 8 | 3 | 2 | 2 | 1 | 15 | 3 | 1 | 1 | 52 | 14 |
| סך הכל | סך הכל | סך הכל | 31 | 8 | 4 | 2 | 2 | 1 | 15 | 3 | 1 | 1 | 53 | 14 |
| 2024/2025 | רויאל אוניון סן-ז'ילואז | בלגיה ליגת העל הבלגית | 22 | 1 | 3 | 0 | – | – | 9 | 0 | 1 | 0 | 35 | 1 |
| סך הכול קריירה | סך הכול קריירה | סך הכול קריירה | 53 | 9 | 7 | 2 | 2 | 1 | 24 | 3 | 2 | 1 | 88 | 16 |
סטטיסטיקת קריירה > נבחרת

מעודכן ל-10 בספטמבר 2024
| נבחרת ישראל> שנה | נבחרת ישראל> הופעות | נבחרת ישראל> שערים |
| --- | --- | --- |
| 2023 | 3 | 0 |
| 2024 | 6 | 0 |
| סה"כ | 9 | 0 |
תארים

אלוף האלופים: 2023
הסופר קאפ הבלגי: 2024
הערות שוליים

↑  איתי קאשי, ‏"הכי מהיר בחיפה". הכירו את ענאן חלאיילי, כוכב נבחרת הנוער, באתר ערוץ הספורט, 31 במאי 2023
↑  יובל בר, ‏מכבי חיפה אלופת הנוער בפעם ה-17 בתולדותיה, באתר ONE‏, 22 באפריל 2023
↑  עירד צפריר,'"`UNIQ--nowiki-00000016-QINU`"'מוקדמות ליגת האלופות | מכבי חיפה הביסה את חאמרון ספרטנס, באתר הארץ, 11 ביולי 2023
↑  דורון בן דור, ‏הראשון לעונה: מכבי חיפה זכתה באלוף האלופים, באתר ONE‏, 22 ביולי 2023
↑  שמעון אלבז,'"`UNIQ--nowiki-00000019-QINU`"'עסקה היסטורית: ענאן חלאילי חתם בסן ז'ילואז לארבע שנים, באתר ynet, 17 ביוני 2024
↑  בכורה רשמית ותואר ראשון לענאן חלאילי במדי סן ז'ילואז, באתר וואלה, 20 ביולי 2024
↑  אוסקר גלוך בחוץ: סגל ישראל למונדיאליטו, באתר ערוץ הספורט, 7 במאי 2023
↑  ynet ספורט,'"`UNIQ--nowiki-0000001D-QINU`"'מדהים: נבחרת ישראל ניצחה בדקה ה-97 ועלתה לרבע גמר המונדיאליטו, באתר ynet, 31 במאי 2023
↑  ליאב נחמני,'"`UNIQ--nowiki-0000001F-QINU`"'מסע הקסם נמשך: הנבחרת הצעירה גברה על גיאורגיה בדרך לחצי גמר היורו, באתר ישראל היום, 1 ביולי 2023
יחסי אסוואטיני–צרפת

| יחסי אסוואטיני–צרפת |
| --- | --- |
אסוואטיני: צרפת


אסוואטיני: צרפת
שטח (בקילומטר רבוע)
17,364: 643,801
אוכלוסייה
1,251,695: 66,616,602
תמ"ג (במיליוני דולרים)
4,598: 3,030,904
תמ"ג לנפש (בדולרים)
3,673: 45,498
משטר
רפובליקה נשיאותית למחצה: מונרכיה

יחסי אסוואטיני–צרפת הם היחסים הדו-צדדיים בין ממלכת אסוואטיני לבין צרפת.
יחסים פוליטיים

היחסים הפוליטיים של צרפת עם אסוואטיני טובים אך מוגבלים. המלך מסוואטי השלישי ערך ביקור רשמי בפריז בשנת 1999 והשתתף בפסגות אפריקה-צרפת בקאן (פברואר 2007) ובניס (יוני 2010). ראש הממשלה ברנבס סיבוסיסו דלמיני (אנ') ייצג את המלך בפסגת אליזה לשלום וביטחון באפריקה שהתקיימה בדצמבר 2013. ראש הממשלה נכח בפסגת במקו לשותפות, שלום והתעוררות באמצע ינואר 2017.
יחסים כלכליים

ענפי המזון החקלאי (במיוחד קנה סוכר), אנרגיה מתחדשת וכרייה (נפט, זהב ויהלומים) מעניינים את החברות הצרפתיות.
שיתוף פעולה תרבותי, מדעי וטכני

שגרירות מרפת במפוטו, מוזמביק מפקחת שיתוף הפעולה בין המדינות המיושמת בשטח על ידי סניף "אליאנס פראנסז" במבבנה. הברית הצרפתית פעילה בתחומים לשוניים ותרבותיים, והיא מהווה מקום תרבותי מרכזי בדרום אפריקה. היא יזמה את פסטיבל MTN Bushfire, שהוא אחד הגדולים בעולם.
באופן רב-צדדי, צרפת תורמת באופן משמעותי באמצעות קרן הפיתוח האירופית (EDF) והיא מממנת 17.8% מ-11ᵗʰ EDF, וכן את הקרן העולמית למאבק באיידס, שחפת ומלריה, שצרפת היא התורמת השנייה בגודלה לאחר ארצות הברית.
נציגויות דיפלומטיות

צרפת מיוצגת באסוואטיני באמצעות שגרירותה במפוטו, מוזמביק.
אסוואטיני מיוצגת בצרפת באמצעות שגרירותה בבריסל, בלגיה.
Turning Tables

"Turning Tables" הוא שיר של הזמרת וכותבת השירים הבריטית אדל. השיר נכתב על ידי אדל וראיין טדר לאלבומה השני של אדל, 21 ויצא ב-5 בנובמבר 2011 כסינגל החמישי מן האלבום. השיר הופק מוזיקלית על ידי ג'ים אביס. לחן השיר נכתב במפתח C מינור.
השיר הגיע למקום ה-63 במצעד הבילבורד הוט 100 ובמקום ה-60 במצעד הקנדה הוט 100. השיר בוצע בתוכנית הטלוויזיה האמריקאית, Glee, על ידי גווינת' פלטרו.
מיקומי שיא

|   ‏‏‏  מצעדים ודירוגים (2011–2013)> מדינה |   ‏‏‏  מצעדים ודירוגים (2011–2013)> מצעד |   ‏‏‏  מצעדים ודירוגים (2011–2013)> מיקום שיא |   ‏‏‏  מצעדים ודירוגים (2011–2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 34 |  |
|  איטליה | מצעד הסינגלים האיטלקי | 8 |  |
|  ארצות הברית | בילבורד הוט 100 | 63 |  |
|  ארצות הברית | מצעד שירי הפופ הלטיניים | 38 |  |
|  ברזיל | טופ 100 ברזיל | 86 |  |
|  גרמניה | GfK – טופ 100 | 85 |  |
|  הולנד | מצעד 40 הסינגלים ההולנדיים | 15 |  |
|  הממלכה המאוחדת | מצעד הסינגלים הבריטי | 62 |  |
|  ולוניה | אולטראטופ 40 | 2 |  |
|  ישראל | מדיה פורסט ישראל | 3 |  |
|  סקוטלנד | מצעד הסינגלים הסקוטי | 51 |  |
|  פלנדריה | אולטראטופ 50 | 4 |  |
|  קוריאה הדרומית | סירקל צ'ארט | 62 |  |
|  קנדה | קנדה הוט 100 | 60 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | גלגלצ | 12 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | פלטינה | 30,000 |
| ארצות הברית (RIAA) | פלטינה | 1,200,000 |
| ברזיל (Pro-Música Brasil) | זהב | 50,000 |
| בריטניה (BPI) | זהב | 400,000 |
| קנדה (Music Canada) | פלטינה | 80,000 |
סיכום
| בכל העולם | — | 4,619,115 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| בריטניה | 5 בנובמבר 2011 | רדיו מיינסטרים | XL |  |
| איטליה | 14 בדצמבר 2011 | איירפליי | XL |  |
הערות שוליים

↑  מידע על Turning Tables, באתר המצעד האיטלקי, ארכיון
↑  מידע על Turning Tables, באתר המצעד הגרמני
↑  http://www.aria.com.au/pages/SINGLEaccreds2012.htm, www.aria.com.au'"`UNIQ--nowiki-00000004-QINU`"'(באנגלית)'"`UNIQ--templatestyles-00000005-QINU`"'
↑  FIMI - Home - FIMI, www.fimi.it'"`UNIQ--nowiki-00000007-QINU`"'(באיטלקית)'"`UNIQ--templatestyles-00000008-QINU`"'
↑  '"`UNIQ--templatestyles-0000000A-QINU`"'"Gold & Platinum - RIAA". RIAA (באנגלית אמריקאית). נבדק ב-2018-07-17.
↑  '"`UNIQ--templatestyles-0000000C-QINU`"'"Ask Billboard: The Definitive List of Hit Fifth Singles". Billboard. נבדק ב-2018-07-17.
↑  '"`UNIQ--templatestyles-0000000E-QINU`"'"CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-07-17.
↑  www.bpi.co.uk
↑  '"`UNIQ--templatestyles-00000011-QINU`"'"Gold/Platinum - Music Canada". Music Canada (באנגלית אמריקאית). נבדק ב-2018-07-17.
↑  Adele | ChartMasters stats added to the op!, ATRL'"`UNIQ--nowiki-00000013-QINU`"'(באנגלית)'"`UNIQ--templatestyles-00000014-QINU`"'
↑  WebCite query result, www.webcitation.org
↑  Adele - Turning Tables, EarOne
| אדל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | 19 • 21 • 25 • 30 |  |
| מיני-אלבומים | ITunes Live from SoHo • iTunes Festival: London 2011 |  |
| אלבומי וידאו | Live at the Royal Albert Hall |  |
| סיבובי הופעות | An Evening with Adele • Adele Live • Adele Live 2016 • Weekends with Adele • Adele in Munich |  |
| ערכים קשורים | Adele at the BBC • Adele Live in New York City • Adele One Night Only |  |
| אדל – שירים |
| --- | --- | --- |
| 19 | "Hometown Glory" • "Chasing Pavements" • "My Same" • "Cold Shoulder" • "Make You Feel My Love" |  |
| 21 | "Rolling in the Deep" • "Someone like You" • "Set Fire to the Rain" • "Rumour Has It" • "Turning Tables" • "Lovesong" |  |
| 25 | "Hello" • "River Lea" • "When We Were Young" • "Million Years Ago" • "Send My Love (To Your New Lover)" • "All I Ask" • "Water Under the Bridge" • "Love in the Dark" • "I Miss You" • "Remedy" • "Sweetest Devotion" |  |
| 30 | "Strangers by Nature" • "Easy on Me" • "My Little Love" • "Cry Your Heart Out" • "Oh My God" • "Can I Get It" • "I Drink Wine" • "All Night Parking (Interlude)" • "Woman Like Me" • "Hold On" • "To Be Loved" • "Love Is a Game" |  |
| השתתפות בסינגלים | "Many Shades of Black" • "Water and a Flame" |  |
| שירים אחרים | "I Can't Make You Love Me" • "Skyfall" |  |
| --- | --- |
בקרת זהויות :  MusicBrainz work: f6b2d966-566b-3b2c-8dc3-9d005bfb9c85
סאול ניגס

סאול ניגס אסקלפס (בספרדית: Saúl Ñíguez Esclápez; נולד ב-21 בנובמבר 1994 באלש שבספרד) הוא כדורגלן ספרדי המשחק בעמדת הקשר בסביליה, בהשאלה מאתלטיקו מדריד.
קריירה

סאול נולד וגדל בעיר אלש, ממנה עבר יחד עם משפחתו למדריד. בשנת 2006 הצטרף למחלקת הנוער של ריאל מדריד כשבשנת 2008 הוא עבר לשחק במחלקת הנוער של היריבה העירונית אתלטיקו. בעונת 2010/11 ערך את הופעת הבכורה הרשמית שלו במדי אתלטיקו מדריד ג' בליגה הספרדית השלישית. ב-10 באפריל 2011 כבש את שער הבכורה שלו במדי אתלטיקו בניצחון 1–3 על אקסטרמדורה. בקיץ 2011 נמנה לראשונה לסגל אתלטיקו מדריד לאימוני קדם העונה.
ב-8 במרץ 2012, כשהוא בן 17 ו-108 ימים, ערך את הופעת הבכורה הרשמית שלו במדי הקבוצה הראשונה של אתלטיקו מדריד כששיחק שש דקות בניצחון אתלטיקו 1–3 על בשיקטש במסגרת הליגה האירופית. ב-20 במרץ רשם את הופעתו השנייה במדי הקבוצה הראשונה של אתלטיקו כשעלה כמחליף במשחק במסגרת הליגה האירופית נגד הפועל תל אביב. שלושה ימים לאחר מכן כבש צמד שערים בניצחון אתלטיקו מדריד ב' על ריאל מדריד ב' בדרבי בין קבוצות המילואים של העיר מדריד.
את הופעת הבכורה שלו בלה ליגה ערך ב-21 באפריל 2013, כשעלה כמחליף בניצחון אתלטיקו 0–1 על סביליה. ב-4 במאי עלה שוב מהספסל בתיקו 0-0 של אתלטיקו נגד דפורטיבו לה קורוניה. ב-21 ביולי 2013 הושאל לעונה אחת לראיו ואיקאנו. במהלך העונה רשם 34 הופעות ליגה וכבש שני שערים. ב-7 בפברואר 2015 עלה כמחליף וכבש את השער השני של אתלטיקו מדריד בניצחון 0–4 על ריאל מדריד בדרבי. החל מעונת 2015/16, עם פציעתם של מאריו סוארס וטיאגו מנדס, הפך סאול לאחד השחקנים החשובים בקישור של אתלטיקו מדריד.
ב-27 באפריל 2016 כבש את שער הניצחון של אתלטיקו מדריד על באיירן מינכן במשחק הראשון בשלב חצי גמר ליגת האלופות.
ב-31 באוגוסט 2021 הושאל לצ'לסי תמורת חמישה מיליון אירו למשך שנה עם אפשרות לרכישה.
ב-15 ביולי 2024 הושאל לסביליה לעונה אחת.
קריירה בינלאומית

סאול שיחק בכל נבחרות הילדים והנוער של ספרד. ב-26 במאי 2016 זומן לסגל הנבחרת הבוגרת של ספרד למשחק ידידות נגד קוסטה ריקה ולסגל ספרד למשחק מוקדמות יורו 2016 מול בלארוס אך לא זכה לדקות משחק. ב-1 בספטמבר 2016 ערך את הופעתו הבכורה בנבחרת, כשעלה כמחליף בניצחון 0–2 על בלגיה.
חיים אישיים

סאול מגיע ממשפחה של שחקני כדורגל. אביו, חוסה אנטוניו ניגס, הוא שחקן עבר ספרדי ששיחק בעמדת החלוץ באלצ'ה. אחיו של סאול, ג'ונתן וארון הם שחקני כדורגל גם כן.
תארים

הליגה האירופית: 2011/2012, 2017/2018
גביע המלך הספרדי: 2012/2013
הסופר קאפ האירופי: 2018
הסופר קאפ הספרדי: 2014
אליפות ספרד: 2020/2021
גביע העולם למועדונים: 2021
סאטרדיי נייט

| --- | --- |

כרזת הסרט הרשמית
 בימוי:  ג'ייסון רייטמן
 הופק בידי:  ג'ייסון רייטמן ג'ייסון בלומנפלד פיטר רייס גיל קינן
 תסריט:  ג'ייסון רייטמן גיל קינן
 שחקנים ראשיים:  גבריאל לבל רייצ'ל סנוט קורי מייקל סמית' אלה האנט דילן או'בריאן אמילי פייר מאט ווד למורן מוריס קים מטולה פין וולפהארד ניקולס בראון קופר הופמן אנדרו בארת' פלדמן קאיה גרבר טומי דיואי וילם דפו מתיו ריס ג'יי קיי סימונס
 מוזיקה:  ג'ון בטיסט
 צילום:  אריק סטילברג
 מדינה:  ארצות הברית ארצות הברית
 חברת הפקה:  סרטי קולומביה SNL Studios Right of Way Films
 חברה מפיצה:  סרטי סוני
 הקרנת בכורה:  ארצות הברית 27 בספטמבר 2024
 משך הקרנה:  109 דק' 
 שפת הסרט:  אנגלית 
 סוגה:  סרט קומדיה, סרט ביוגרפי 
 הכנסות:  4.1 מיליון דולר
 saturdaynight.movie
 דף הסרט ב־IMDb
 
סאטרדיי נייט (באנגלית: Saturday Night) הוא מותחן קומי-ביוגרפי אמריקאי שבוים על ידי ג'ייסון רייטמן על פי תסריט שכתב יחד עם גיל קינן; שניהם גם שותפים להפקת הסרט לצד ג'ייסון בלומנפלד ופיטר רייס. בסרט מככב אנסמבל שחקנים רחב הכולל את גבריאל לבל, רייצ'ל סנוט, קורי מייקל סמית', אלה האנט, דילן או'בריאן, אמילי פייר, מאט ווד, למורן מוריס, קים מטולה, פין וולפהארד, ניקולס בראון, קופר הופמן, אנדרו בארת' פלדמן, קאיה גרבר, טומי דיואי, וילם דפו, מתיו ריס וג'יי קיי סימונס. עלילת הסרט מתרחשת בשנת 1975, ומגוללת את האירועים שהובילו לשידור הבכורה של תוכנית האירוח של רשת "NBC", "סאטרדיי נייט", שלימים נודעה בשם "סאטרדיי נייט לייב".
הסרט עלה לאקרנים ב-27 בספטמבר 2024 בבתי קולנוע נבחרים בלוס אנג'לס, ניו יורק וטורונטו.
רקע עלילתי

בשעה 23:30 ב-11 באוקטובר 1975, חבורת קומיקאים ותסריטאים צעירים שינתה את הטלוויזיה – ואת עולם התרבות – לנצח; אך מאחורי הקלעים ב-90 הדקות שקדמו לשידור הבכורה של סאטרדיי נייט לייב, שררו כאוס ומהפכה שכמעט ולא הייתה.
צוות השחקנים

גבריאל לבל – לורן מייקלס
רייצ'ל סנט – רוזי שוסטר
קורי מייקל סמית' – צ'בי צ'ייס
אלה האנט – גילדה רדנר
דילן או'בריאן – דן אקרויד
אמילי פייר – לארן ניומן
מאט ווד – ג'ון בלושי
למורן מוריס – גארט מוריס
קים מטולה – ג'יין קרטין
פין וולפהארד – מתמחה ברשת "NBC"
ניקולס בראון – אנדי קאופמן וג'ים הנסון
קופר הופמן – דיק אבסול
קאיה גרבר – ג'קלין קרלין
אנדרו בארת' פלדמן – ניל ליווי
טומי דיואי – מייקל אודונוהו
וילם דפו – דייוויד טבט
מתיו ריס – ג'ורג' קרלין
ג'יי קיי סימונס – מילטון ברל
ג'ון בטיסט – בילי פרסטון
טיילור גריי – אל פרנקן
מקייב גרג – טום דייוויס
ניקולס פודני – בילי קריסטל
אלן בוסקוב – גברת קאופמן
בילי בריק
ג'ו קרסט – הרב סרג'נט
נעמי מקפרסון – ג'ניס איאן
קתרין קרטין – ג'ואן קרבונקל
ליאנדר סולימאן – אן ביטס
הפקה > פיתוח

במאי 2023 הוכרז שג'ייסון רייטמן יביים, יכתוב ויפיק סרט שיעסוק באחורי הקלעים של יצירת תוכנית האירוח "סאטרדיי נייט לייב" עבור "סרטי סוני". לצורך פיתוח והפקת הסרט, רייטמן, לצד התסריטאי גיל קינן, ערך ראיונות עם צוות השחקנים וצוות ההפקה של עונת הבכורה על מנת לשמור על דיוק היסטורי טוב יותר במהלך כתיבת התסריט.
הפקה > ליהוק

בינואר 2024 נמסר על ליהוקו של גבריאל לבל לגילום דמותו של לורן מייקלס, בתפקידו הראשי השני לאחר גילום דמותו של סמי פייבלמן בסרטו הסמי-אוטוביוגרפי של סטיבן ספילברג משנת 2022, "הפייבלמנים", לצד ליהוקם של קופר הופמן, רייצ'ל סנוט, אלה האנט, אמילי פייר, קים מטולה, דילן או'בריאן, למורן מוריס, קורי מייקל סמית' ומאט ווד. במרץ 2024, נמסר על ליהוקם של ניקולס בראון, טומי דיואי וניקולס פודאני לצוות השחקנים. בהמשך נמסר כי בראון יגלם בתפקיד כפול גם את דמותו של אנדי קאופמן, לצד דמותו של ג'ים הנסון. את דמותו של קאופמן במקור נועד לגלם בני ספדי, שנאלץ לעזוב את הפקת הסרט עקב אילוצים בלוח הזמנים שלו. בשלהי מרץ 2024, נמסר על ליהוקם של אנדרו בארת' פלדמן, קאיה גרבר, פין וולפהארד, ג'יי קיי סימונס, בילי בריק, ג'ו קרסט, טיילור גריי, מקייב גרג ווילם דפו. עוד נמסר כי ג'ון בטיסט, שנשכר להלחין את הפרטיטורה עבור הסרט, לוהק בנוסף לגילום דמותו בילי פרסטון. באפריל 2024, נמסר על ליהוקה של נעמי מקפירסון מלהקת מונא לוהקה לגילום דמותה של ג'ניס איאן; וביוני 2024, על ליהוקה של ליאנדר סולימאן לגילום דמותה של הסופרת אן ביטס.
הפקה > צילומים

צילומי הסרט החלו במרץ 2024, באטלנטה ובפייטוויל שבג'ורג'יה. בנוסף, מספר סצנות צולמו מחוץ לכיכר רוקפלר ב-9–10 במרץ.
הפצה

ב-30 ביולי 2024, נמסר כי שם הסרט שונה מ-"SNL 1975" ל"סאטרדיי נייט", שהיה השם המקורי של התוכנית בעונתה הראשונה. בנוסף, נמסר כי הסרט יעלה לאקרנים ב-11 באוקטובר 2024, לציון 49 שנים לשידור הבכורה של התוכנית ברשת "NBC". הסרט הוקרן בבכורה בפסטיבל הסרטים טליורייד ב-1 בספטמבר 2024 וזכה לשבחים ולתחזיות על מועמדותו לפרס האוסקר עבור "סרט הטוב ביותר".
בספטמבר 2024, הוכרז כי הסרט, שהתעתד לעלות לאקרנים ב-11 באוקטובר 2024, יופץ בשלושה שלבים – תחילה בבתי קולנוע נבחרים בלוס אנג'לס, ניו יורק וטורונטו ב-27 בספטמבר 2024, לאחר מכן יופץ בהפצה מוגבלת ב-4 באוקטובר 2024, ולבסוף יופץ בשאר בתי הקולנוע ב-11 באוקטובר 2024.
הפצה > שיווק

תמונות ראשונות מתוך הסרט פורסמו בלעדית על ידי "ואניטי פייר" ב-7 באוגוסט 2024, ויום לאחר מכן, הופצו הכרזה והקדימון הראשונים.
הפצה > בקופות

הסרט הכניס 3.4 מיליון דולר בסוף השבוע הראשון לצאתו.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית - סרט עלילתי | ג'ון באטיסט | מועמדות |  |
| פרס גלובוס הזהב | 5 בינואר 2025 | השחקן הטוב ביותר בסרט - מוזיקלי או קומדיה | גבריאל לבל | מועמדות |  |
גילברט ואלינור קראוס

גילברט קראוס (נפטר ב-1975) ואלינור קראוס (נפטרה ב-1989) (באנגלית: Gilbert and Eleanor Kraus) היו זוג יהודי-אמריקאי שהציל 50 ילדים יהודים לפני תחילתה של מלחמת העולם השנייה.
תולדות חיים

גילברט ואלינור קראוס היו זוג יהודי, חברי הקהילה הרפורמית, במעמד סוציואקונומי גבוה ושהשתלב היטב במקום מגוריו - פילדלפיה שבמדינת פנסילבניה. גילברט, בוגר בית הספר למשפטים של אוניברסיטת פנסילבניה, היה עורך דין, שותף במשרד עורכי דין ונשיא הארכיון של פילדלפיה. בין שאר פעילויות הציבוריות ייסד את אגודה לעזרה משפטית, היה נשיא האגודה לבריאות הנפש של מחוז באקס, וחבר בהנהלת בית החולים. שני ילדיהם התחנכו בבית הספר של הקוויקרים.
רקע

לאחר סיפוחה של אוסטריה על ידי גרמניה הנאצית בשנת 1938 (האנשלוס), מצבם של היהודים הורע והם איבדו את זכויותיהם. רבים מהם שאפו להגר לארצות הברית אבל מדיניות ההגירה הטילה הגבלות חמורות, הן על רקע השפל הכלכלי הגדול של שנות ה-20 והן מסיבות של אנטישמיות. מאז שנת 1934 נעשו ניסיונות על ידי ארגונים יהודים שונים להביא ילדים יהודים לארצות הברית, אבל ללא הצלחה.